[{"text_idx": "#000000", "text": "Carcharu dau ar o\u0302l gwerthu ceir i'r heddlu heb wybod"}, {"text_idx": "#000001", "text": "Disgrifiad o\u2019r llun, Cafodd Dean Cronin ei ddedfrydu i dair blynedd a hanner dan glo, a Daniel Gordon 20 mis"}, {"text_idx": "#000002", "text": "Mae dau ddyn wedi eu carcharu ar o\u0302l gwerthu gwerth mwy na \u00a3100,000 o geir oedd wedi eu dwyn, heb wybod eu bod yn gwneud hynny i'r heddlu."}, {"text_idx": "#000004", "text": "Fe wnaeth y ddau bledio'n euog i gynllwynio i drin nwyddau oedd wedi'u dwyn."}, {"text_idx": "#000005", "text": "Cafodd Cronin ei garcharu am dair blynedd a hanner, tra bo Gordon wedi'i ddedfrydu i 20 mis."}, {"text_idx": "#000006", "text": "Dywedodd Heddlu'r De bod allweddi ceir yn cael eu dwyn o gartrefi yn ystod y nos, cyn cael eu gyrru i ffwrdd."}, {"text_idx": "#000007", "text": "Ond ar saith achlysur, heddweision cudd oedd wedi prynu'r ceir ganddyn nhw, wrth iddyn nhw geisio adeiladu achos yn eu herbyn."}, {"text_idx": "#000008", "text": "Rhwng mis Mehefin a Gorffennaf y llynedd, fe wnaeth Cronin a Gordon werthu gwerth \u00a3110,000 o geir i swyddogion yr heddlu, a hynny am gyfanswm o lai na \u00a35,400."}, {"text_idx": "#000009", "text": "Dywedodd y Ditectif Arolygydd Dean Taylor bod ymchwiliadau'n parhau i sefydlu achos yn eu herbyn am dorri i mewn i dai i ddwyn allweddi."}, {"text_idx": "#000016", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000022", "text": "Luka Modric\u0301, a'r rhwystrau eraill ar y llwybr i Euro 2024"}]